Teszttel egybekötött verseny következik a Pirelli számára | Formula1Tech Blog
Megtekintés: 1,088	Új típusú lágy gumikeveréket tehetnek próbára a csapatok a 2011-es szezon utolsó előtti állomásán. © Pirelli
A 2011-es szezon utolsó két megmérettetésén, az Abu Dhabi Nagydíjon és az azt követő Brazil Nagydíjon a „megszokottnak” is mondható közepes- (elsődleges) és lágy (opcionális) gumitípusok párosításával próbálkozhatnak majd a csapatok, mint ahogyan azt a Pirelli által kiadott korábbi közleményből már megtudhattuk.
Az Abu Dhabiban zajló eseménysorozat különlegessége, hogy a verseny naplementében veszi kezdetét, majd azt követően pedig az éjszakai órákban ér véget. Ez egyúttal azt is eredményezi, hogy a pálya aszfaltjának hőmérsékletét nem lehet egyértelműen előre meghatározni, ami pedig mindenképpen kihatással van a gumiabroncsok teljesítményére is.
A sivatagi helyszínhez mérten a pálya felülete a hétvége kezdetén meglehetősen poros, ami a szabadedzések és az időmérő lebonyolításával a verseny idejére javulhat. A feltételes mód egyáltalán nem véletlen, hiszen az a por, amit a körözgetések során az autók letakarítanak, az éjszakai szél valamilyen szinten újra felhordja a pálya felületére.
A szabályoknak megfelelően ezúttal is 11 garnitúra sima futófelületű gumiabroncs áll majd a csapatok rendelkezésére, amit 4 szett átmeneti- és 3 szett esős időjárási viszonyokra tervezett gumik egészítenek majd ki.
Miután a két héttel ezelőtt lebonyolított, a Formula-1 történelmében először megrendezett Indiai Nagydíjon a csapatok kipróbálhatták a Pirelli új fejlesztésű kemény gumijait, az Abu Dhabi Nagydíj hétvégéjén már az új típusú lágy keverékeket is próbára tehetik majd a pilóták.
A Pirelli számára az idei szezon egyértelműen a tanulás- és a tapasztalatszerzés időszakát jelenti, illetve jelentette, éppen ezért érthető, hogy a minél jobb megfelelés érdekében a 2012-es évre javulást szeretnének realizálni. Az olasz cég sportigazgatója, Paul Hembery elárulta, hogy nem is igazán a gumiabroncsok teljesítményén kívánnak jelentősen változtatni, hanem további három új keveréket szeretnének majd rendszeresíteni annak reményében, hogy biztosítani tudják majd az izgalmas versenyeket.
Ennek segítségéül a csapatok az Abu Dhabi Nagydíjat követő napokban tesztelésen vehetnek majd részt, ahol nemcsak az újonc pilóták számára adatik meg a lehetőség arra, hogy kipróbálják magukat egy Formula-1-es autó volánja mögött, hanem a Pirelli és a csapatok is további tapasztalatokat szerezhetnek majd a módosított specifikációk szerint összeállított gumikeverékekről. Az igazat megvallva azonban az új típusú papucsok próbatétele és azok tesztelése során begyűjtött adatok elemzése és kiértékelése korántsem lesz olyan egyszerű az ezzel foglalkozó mérnökök számára, hiszen ahogyan az a fentiekben is említésre került, az autók volánja mögött túlnyomórészt F1-es berkekben még tapasztalatlannak számító pályakezdők foglalnak majd helyet, akik minden bizonnyal nem fognak majd olyan szintű visszajelzéseket adni a szakembereknek, mint az adott esetben egy vérbeli Formula-1-es pilótától elvárható.
VN:F [1.9.22_1171]Kérem várjon ...Rating: 0.0/5 (0 votes cast)VN:F [1.9.22_1171]Rating: 0 (from 0 votes)	Címkék: Abu Dhabi, Abu Dhabi Nagydíj (2011), Gumiabroncs, Pirelli
A Magyar Nagydíj után Monzában tesztelt a PirelliVáltozhat a gumikeverékek elosztása?Módosulhat a gumiabroncsok jelölési módja 2012-benMegjelölték a japán és a koreai pályákra szánt keverékeketNagyobb hangsúlyt kap a Pirelli lágy gumija	Ajánld a cikket ismerőseid számára:
Aj�nlom figyelmedbe a kor�bbi bejegyz�seket:Újra két ponton lesz aktiválható a DRSA Formula-1 első Indiai Nagydíját követően a száguldó cirkusz mezőnye az Egyesült Arab Emirátusokba látogat el, hogy teljesítse a 2011-es...A folyadékadagoló rendszer ismertetéseEgyáltalán nem meglepő, hogy a Formula-1 kapcsán a pilóták megfelelő fizikai erőnlétének biztosítása mellett a kiszáradás elleni védekezés is egyre...Pálya animáció: Abu Dhabi Nagydíj, 2011 (Videó)Az Abu Dhabi Nagydíjon az óramutató járásával ellentétes irányban összesen 55 kört, vagyis valamivel több mint 305km-es versenytávot kell teljesíteni...Close